proxectonos/corpus_dominio_legal_administrativo_tmp huggingface dataset:
12/02/2021 | Administración LocalMunicipal
Brión
Anuncio aprobación padrón taxa pola utilización dos servizos da escola infantil municipal de febreiro de 2021

Mediante resolución de alcaldía de data de 09.02.2021 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 19 de febreiro de 2021 ao 19 de abril de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 9 de febreiro de 2021 O alcalde Pablo Lago Sanmartín
12/02/2021 | Administración LocalMunicipal
Ribeira
Emprazamento dos/as interesados/as no recurso contencioso-administrativo interposto por Axa Seguros Generales, S. A., (procedimiento abreviado 446/2020)

O Xulgado Contencioso-Administrativo nº 1 de Santiago de Compostela remitiu ao Concello de Ribeira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 446/2020, correspondente ao recurso contencioso-administrativo interposto por AXA SEGUROS GENERALES S. A., contra a desestimación por silencio administrativo da reclamación de responsabilidade patrimonial interposta por D. Juan Avelino Fabian Alberto Dowsett Vilariño, en nome e representación de AXA SEGUROS GENERALES S. A., polos danos sufridos no inmoble sito na rúa do Vilar, nº 46-48, da parroquia de Palmeira, o pasado día 27/07/2019, ocasionados por mor dunha avaría na condución municipal de abastecemento de auga, que provocou a inundación do citado inmoble, tramitado como expediente de reclamación de responsabilidade patrimonial 2020 RESP000007. En consecuencia, esta Alcaldía acordou na data 09/02/2021, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada segundo corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Ribeira, 09 de febreiro de 2021 O alcalde Manuel Ruiz Rivas
12/02/2021 | Administración LocalMunicipal
Ortigueira
Secretaría
Aprobación definitiva de desafectación de camiño público en desuso

O Concello Pleno na sesión ordinaria do día 12 de marzo de 2020, aprobou inicialmente a rectificación do acordo plenario de 11 de novembro de 2013 nos seguintes termos: Onde di “25 metros de lonxitude e 2,5 metros de ancho (62,50 metros cadrados de superficie)” debe dicir “25 metros de lonxitude e 1,84 metros de ancho (46 metros cadrados de superficie).” O expediente someteuse a información pública polo prazo dun mes, de conformidade co artigo 8 do Real decreto 1372/1986, do 13 de xuño, polo que se aproba o Regulamento de bens das entidades locais. O anuncio foi publicado no Boletín Oficial da Provincia da Coruña núm.64 de 28 de abril de 2020, e no taboleiro de anuncios da sede electronica do Concello. No prazo de exposición pública non se presentarono alegacións ao citado expediente, Polo tanto, o texto definitivo do acordo é o seguinte: Primeiro.- Alterar a cualificación xurídica do seguinte do tramo inicial de 25 metros de lonxitude e 1,84 metros de ancho (46 m² de superficie) dun camiño publico sito no lugar de Casón, parroquia de San Adrián, e que discurre entre as fincas 688 (sur-suroeste) e 2.306 e 687 (norte-noroeste) do polígono 84, definitivamente, pasando de ser un ben de dominio público a ser unha parcela sobrante de carácter patrimonial. Segundo.- Reflectir na rectificación anual do Libro Inventario de Bens da Corporación a alteración da cualificación xurídica que sufriu dito ben e solicitar ao Rexistro da Propiedade que proceda a deixar constancia deste cambio mediante os correspondentes asentos ou anotacións rexistrais necesarias. Terceiro.- Realizar o acto de recepción formal de dito tramo que foi desafectado, de conformidade co artigo 8.3 do Regulamento de Bens das Entidades Locais. Cuarto.- Facultar o Alcalde para que subscriba os documentos que sexan necesarios para a efectividade dos presentes acordos” O que se fai publico para xeral coñecemento e aos efectos oportunos. Ortigueira, 8 de febreiro de 2021 OAlcalde Juan Vicente Penabad Muras
12/02/2021 | Administración LocalConsorcios
Consorcio As Mariñas
Anuncio aprobación inicial do padrón fiscal da taxa pola recollida e tratamento de residuos urbanos e asimilados correspondente ao segundo semestre do ano 2020, que rexerá para os concellos de Abegondo, Bergondo, Betanzos, Cambre, Carral e Sada

O Presidente do Consorcio “As Mariñas” mediante resolución de data 08/02/2021, aprobou inicialmente o Padrón fiscal da taxa pola recollida e tratamento de residuos urbanos e asimilados correspondente ó segundo semestre do ano 2020, que rexerá para os concellos de Abegondo, Bergondo, Betanzos, Cambre, Carral e Sada. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 9 de febreiro de 2021. O Presidente José Antonio Santiso Miramontes
12/02/2021 | Administración LocalMunicipal
Lousame
Creación de bolsa de emprego para subtitucións do persoal responsable/coordinador para o PAI do Concello de Lousame.

Por Decreto da Alcaldía do Concello de Lousame número 44/2021 de data 05.02.2021, aprobáronse as bases e a convocatoria para a Bolsa de Emprego para contratacións laborais de persoal RESPONSABLE/COORDINADOR (persoal laboral) para o Punto de Atención á Infancia do Concello de Lousame. As persoas interesadas deberán presentar as súas solicitudes no Rexistro do Concello de Lousame ou na forma determinada polo artigo 16.4 da Lei 39/2015, do 1 de outubro de Procedemento Administrativo Común das Administración Públicas, no prazo de 20 DÍAS HÁBILES a contar desde o día seguinte ao da publicación do último anuncio da convocatoria que se publicará no Taboleiro de anuncios do Concello de Lousame, a súa WEB, un xornal e o BOP da Coruña. As bases da convocatoria atópanse publicadas no taboleiro de anuncios do Concello de Lousame. Lousame, 09 de febreiro de 2021. A alcaldesa. Milton German Yacelga Isanta
12/02/2021 | Administración LocalMunicipal
Ribeira
Notificación de vehículos abandonados

Por medio desta cédula e en cumprimento do disposto no artigo 44 da Lei 39/2015, do 1 de outubro, do Procedemento Administrativo Común das Administracións Públicas, en relación con artigo 106º do Real Decreto Lexislativo 6/2015, do 30 de outubro, polo que se aproba o Texto Refundido da Lei sobre Tráfico, Circulación de Vehículos a Motor e Seguridade Viaria, notifícaselle ós interesados que se relacionan no anexo, a resolución de Alcaldía de referencia, na que se lles require en calidade de propietarios dos vehículos relacionados para que no prazo de 1 mes, contado a partir da publicación desta resolución, procedan á retirada dos vehículos do lugar onde se atopen ou do depósito municipal, sito no polígono de Xarás s/n de Ribeira, previo pago das taxas establecidas pola Ordenanza Fiscal nº 26 de retirada, inmobilización e depósito de vehículos na vía pública e camiños adxacentes (Boletín Oficial da Provincia de A Coruña, núm 274 do xoves 31 de decembro de 2009). Transcorrido o devandito prazo sen efectuar a retirada dos vehículos, procederase ó seu tratamento como residuo sólido urbano, ordenando o traslado do vehículo a un Centro Autorizado de Tratamento de Vehículos para a súa posterior destrución e descontaminación, de acordo co disposto na Lei 10/2008, do 3 de novembro de Residuos Sólidos de Galicia. E para que conste e lles sirva de notificación ós interesados que se mencionan, ó non ser posible levala a cabo por correo certificado no domicilio polas circunstancias que constan nos expedientes, en cumprimento do establecido no artigo 44 da Lei 39/2015, do 1 de outubro, do Procedemento Administrativo Común das Administracións Públicas, expido e asino esta cédula para garantir o trámite mediante a publicación no BOP e no taboleiro de edictos do Concello. Turismo de marca y modelo RENAULT SCENIC, matrícula 2817CLT; titular: RAFAEL TORRADO BARCALA, DNI: XXXXXXXXX; data de retirada: 14/07/2020 (acta de retirada 2020GRUA000079). Turismo de marca y modelo RENAULT 19, matrícula C5495BJ; titular: PILAR RIVERO CONCHADO, DNI: XXXXXXXXX; data da retirada: 08/09/2020 (acta de retirada 2020GRUA000131). Turismo de marca y modelo FORD FOCUS, matrícula 1983DSP; titular: AARÓN MARTÍNEZ PÉREZ, DNI: XXXXXXXXX; data da retirada: 15/04/2020 (acta de retirada 2020GRUA000039). Turismo de marca y modelo MG, matrícula 6546CNZ; titular: JOSÉ BENITO VARELA BLANCO, DNI: XXXXXXXXX; data da retirada: 25/07/2020 (acta de retirada 2020GRUA000087). Turismo de marca y modelo CITROËN XSARA, matrícula LU6028V; titular: GONZALO REGOS GARCÍA, DNI: XXXXXXXXX; data da retirada: 19/06/2020 (acta de retirada 2020GRUA000058). Ribeira, 5 de febreiro de 2021 O ALCALDE, D. Manuel Ruiz Rivas
12/02/2021 | Administración LocalMunicipal
Ortigueira
Intervención
Anuncio padrón escola de música mes xaneiro 2021. Notificación colectiva

Por resolución da Alcaldía número 2021-0078 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MUSICA DURANTE O MES DE XANEIRO DE 2021. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 09 de febreiro de 2021 O Alcalde Juan Vicente Penabad Muras
03/02/2021 | Administración LocalMunicipal
Ames
Modificación do tribunal encargado de xulgar o proceso selectivo para a selección e nomeamento dun/ha axudante de servizos varios-auxiliar notificador do Concello de Ames

ANUNCIO Modificación do tribunal encargado de xulgar o proceso selectivo para a selección e nomeamento dun/ha axudante de servizos varios-auxiliar notificador do Concello de Ames Mediante Decreto 281/2021, do 1 de febreiro, RESOLVEUSE: “Primeiro. –Estimar a recusación interposta contra a terceira vogal do tribunal designado para xulgar o proceso selectivo para a selección e nomeamento dun/ha axudante de servizos varios-auxiliar notificador do Concello de Ames, dona Carol Anne Sacko Nabais. Segundo. –Nomear terceiro vogal titular a Pamela Estefania Ruocco Csibi, administrativo do Concello de Arzúa. Terceiro. –Nomear terceiro vogal suplente a Antigona Bozdoc Zimbru, administrativo do Concello de Ames. Cuarto. –Publicar a composición do Tribunal que xulgará as probas, e que queda como segue: Presidente: Titular: José Francisco Escudero Caamaño, administrativo do Concello de Negreira. Suplente: Andrés Busto Allo, técnico de administración xeral do Concello de Outes. Secretario/a: Titular: Miguel Costoya Rabasco, responsable dos servizos administrativos do departamento de urbanismo do Concello de Ames. Suplente: María Carmen Crespo Doldán, xefa do servizo de contabilidade e fiscalización do Concello de Ames. Vocais. Titular: María Carmen Camiño Rey, administrativa do Concello de Brión. Suplente: Ana Sánchez Fontáns, auxiliar administrativa do Concello de Brión. Titular: Jessica Cristina Saizabal Jovena, administrativo do Concello de Zas. Suplente: Nacor Cantalapiedra Genkova, traballadora social do Concello de Zas Titular: Pamela Estefania Ruocco Csibi, administrativo do Concello de Arzúa. Suplente: Antigona Bozdoc Zimbru, administrativo do Concello de Ames. Quinto. –Publicar a modificación do tribunal de selección no BOP de A Coruña, na páxina web do Concello de Ames e no taboleiro electrónico. Sexto. –Notifíquese aos interesados con expresión de que contra a resolución sobre a recusación non caberá recurso, sen prexuízo da posibilidade de alegar a recusación ao interpoñer o recurso que proceda contra o acto que poña fin ao procedemento.” Ames, 1 de febreiro do 2021. O alcalde José M. Miñones Conde
03/02/2021 | Administración LocalMunicipal
Cabanas
Aprobación definitiva orzamento 2021

Aprobado definitivamente polo Pleno da Corporación o orzamento municipal para o exercicio económico 2021, por acordo adoptado en sesión realizada en data 30 de decembro de 2020 e, no cumprimento do disposto no artigo 169.3 do Texto Refundido da Lei Reguladora de Facendas Locais, faise público que dito orzamento, tanto en ingresos como en gastos, ascende á contía de tres millóns cincuenta e cinco mil dezaseis euros e trinta e tres céntimos de euro (3.055.016,33 €), correspondendo a cada capítulo as cantidades que a continuación se expresan, segundo o seguinte detalle: Na referida sesión tamén quedou aprobado o cadro de persoal coa relación de postos de traballo para o presente exercicio que, de acordo co que preceptúa o artigo 127 do Real Decreto Lexislativo 781/1986, de 18 de abril, queda reproducido a continuación: De acordo co establecido no artigo 171.1. do Texto Refundido da Lei Reguladora de Facendas Locais, contra a aprobación definitiva do orzamento poderase interpoñer directamente recurso contencioso administrativo, na forma e prazos que establece a Lei 29/1998, de 13 de xullo, Reguladora da Xurisdición Contencioso-Administrativa. Cabanas, 29 de xaneiro de 2021 O Alcalde, Carlos Ladra Brage
03/02/2021 | Administración LocalMunicipal
Santiso
Acordo do Pleno do Concello de Santiso polo que se aproba definitivamente o orzamento municipal para o exercicio 2021Acordo do Pleno do Concello de Santiso polo que se aproba definitivamente o orzamento municipal para o exercicio 2021

Aprobado definitivamente o Orzamento Municipal do Concello para o 2021 e comprensivo aquel de o Orzamento Xeral deste Concello, Bases de Execución, Plantilla de Persoal funcionario e laboral, de conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos: Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de devandita Xurisdición. Santiso, 29 de xaneiro de 2021 O alcalde Asdo.: Manuel Adán López
03/02/2021 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xaneiro de 2021

O día 26 de xaneiro de 2021 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xaneiro de 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 28 de xaneiro de 2021. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
03/02/2021 | Administración LocalMunicipal
Mugardos
Anuncio padrón escolas municipais outubro, novembro e decembro 2020

Anuncio de cobranza do padrón, dos meses de outubro, novembro e decembro 2020, das escolas municipais culturais e deportivas. A resolución da Alcaldía núm.68/27.01.2021 aprobou o padrón fiscal correspondente ao mes de outubro, novembro e decembro, respectivamente, do exercizo 2020 das escolas municipais culturais e deportivas. Os padróns quedaran expostos ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Asinado dixitalmente polo Concelleiro Delegado de Facenda, Persoal e Participación Cidadá, José Miguel Mahía Prados, (Delegación da Alcaldía: R. A. 114/2020 de 06.02.2020) en Mugardos 28 de xaneiro de 2021.
03/02/2021 | Administración LocalMunicipal
Narón
Departamento de Obras e Urbanismo
Anuncio de exposición pública de modificación da Disposición Transitoria 2ª da Ordenanza municipal reguladora das terrazas dos locais de hostalaría

O Pleno da Corporación do Concello de Narón, na sesión ordinaria que tivo lugar o 28 de xaneiro de 2021, a consecuencia das especiais circunstancias que segue xenerando a crise sanitaria provocada pola COVID- 19 acordou a aprobación inicial da modificación da Disposición Transitoria 2ª da Ordenanza municipal reguladora das terrazas dos locais de hostalaría, con obxectivo de regular a posibilidade de cubrición das terrazas amparadas na dita Disposición. De acordo co establecido no artigo 49 da Lei 7/85, do 2 de abril, reguladora das bases de réxime local, ábrese un período de información pública e audiencia aos interesados polo prazo de trinta días con esta publicación no Boletín Oficial da Provincia e no taboleiro de anuncios ou edictos electrónico do Concello de Narón, para a presentación das reclamacións ou suxestións que consideren oportunas. O expediente estará a disposición dos interesados na sexta planta do Concello, previa cita, en horario de 8:30 horas a 13:00 horas, e publicarase tamén o acordo plenario na páxina de transparencia do Concello de Narón. No suposto de que non se tiveran presentado reclamacións ou suxestións durante o trámite de información pública, considérase aprobado definitivamente sen necesidade de acordo expreso polo Pleno. Narón, 29 de xaneiro de 2021. A alcaldesa Marián Ferreiro Díaz.
03/02/2021 | Administración LocalMunicipal
Culleredo
Economía, Facenda e Réxime Interior
Anuncio corrección erros publicacións nos BOP num.204, de 30 de novembro de 2020 e num.18, de 28 de xaneiro de 2021 de, respectivamente, aprobación provisional e definitiva da suspension durante o ano 2021 da aplicación da Ordenanza fiscal num.21

Advertido un o erro nos anuncios publicados nos BOP número 204, de 30 de novembro de 2020 (Anuncio de aprobación provisional de suspension durante o ano 2021 da aplicación da Ordenanza fiscal n.º 21, reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa) e número 18, de 28 de xaneiro de 2021 (Anuncio de aprobación definitiva da suspensión durante o ano 2021 da aplicación da Ordenanza fiscal nº 21, reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa), procédese á súa corrección. “O Pleno Municipal, en sesión celebrada o día 27 de novembro de 2020, aprobou provisionalmente a modificación da ordenanza fiscal nº 21” “O Pleno Municipal, en sesión celebrada o día 26 de novembro de 2020, aprobou provisionalmente a modificación da ordenanza fiscal nº 21” Culleredo, 28 de xaneiro 2021 A concelleira delegada de facenda, patrimonio e administración electrónica Marta María Iglesias Becerra PD Resolución do 13/7/2020; BOP núm.114, do 23/07/2020
03/02/2021 | Administración LocalMunicipal
San Sadurniño
Aprobación inicial do orzamento xeral do Concello de San Sadurniño para o exercicio 2021

O Pleno do Concello de San Sadurniño, en sesión ordinaria celebrada o día 28 de xaneiro de 2021, aprobou inicialmente o orzamento xeral do Concello de San Sadurniño para 2021, en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texo Refundido da lei reguladora das facendas locais (TRLRFL). O expediente exponse ao público polo prazo de quince días hábiles, contados dende o día seguinte ao da publicación do presente anuncio no Boletín Oficial da Provincia, co fin de que os interesados poidan realizar as reclamacións que estimen oportunas. Se durante o citado prazo non se presentasen reclamacións, o orzamento para o exercicio 2021 considerarase definitivamente aprobado, de conformidade co recollido no artigo 20.1 do Real Decreto 500/1990, do 20 de abril e o artigo 169.1 do Texto refundido da lei reguladora das facendas locais (TRLRFL). San Sadurniño, 29 de xaneiro de 2021. O Alcalde, Secundino García Casal
03/02/2021 | Administración LocalMunicipal
Bergondo
Secretaría
Aprobación da oferta de emprego público 2021

Aprobación da oferta de emprego público ordinaria 2021 Expediente: 2021/E003/000001 Por Resolución núm.91/2021, do 1 de febreiro, da Alcaldía-Presidencia, adoptouse o acordo que deseguido se transcribe na súa parte dispositiva: “Primeiro. –Aprobar a oferta ordinaria de emprego público de persoal do Concello de Bergondo para o ano 2021, por acceso libre, co seguinte contido: Persoal funcionario Segundo. –Que se publique no taboleiro de anuncios da Corporación, no Boletín Oficial da Provincia da Coruña e no Diario Oficial de Galicia.” Bergondo, a 1 de febreiro de 2021. A alcaldesa Alejandra Pérez Máquez
03/02/2021 | Administración LocalMunicipal
Irixoa
Alcaldía: delegación provisional das funcións

Con data de hoxe a Alcaldía ditou a resolución que se reproduce, que me foi notificada, coa conseguinte asunción das funcións. “Como titular da Alcaldía do Concello de Irixoa (A Coruña), e tendo en conta a necesidade de confinarme no meu domicilio durante un período indeterminado, procede que faga unha delegación expresa das miñas funcións; de conformidade co disposto nos artigos 23.3 e 4 da Lei 7/1985, de 2 de abril, Reguladora das Bases de Réxime Local, e nos arts.44, 47 e 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, dito a seguinte 1º. Delegar no primeiro Tenente de Alcalde deste Concello, J osé Ángel Roca Díaz, a totalidade das funcións da Alcaldía, agás as que poida realizar eu persoalmente por medios telemáticos, a partires das 13:00 horas do 28-1-2021, ata que as circunstancias persoais sanitarias permitan a miña reincorporación física ao despacho da Alcaldía. Esta delegación inclúe as representacións municipais en calquera órgano externo ao concello. O delegado, como alcalde en funcións, informará dos principais aspectos da súa xestión, unha vez que me reincorpore á Alcaldía.2º. Este Decreto surtirá efectos a partires do dia de hoxe, sen prexuízo da súa publicación no Boletín Oficial da Provincia; tamén deberá darse conta ao Pleno na primeira sesión que este realice.“ Irixoa, 28 de xaneiro de 2021 O alcalde en funcións Maria Viorica Pini Comonte
03/02/2021 | Administración LocalMunicipal
Sobrado
Aprobación inicial da Ordenanza municipal reguladora da tenza de animais potencialmente perigosos

O Pleno municipal, na sesión ordinaria celebrada o 26 de xaneiro de 2021, acordou aprobar inicialmente a Ordenanza municipal reguladora da tenza de animais potencialmente perigosos, polo que de conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local, sométese a información pública polo prazo de 30 días hábiles, a contar dende o día seguinte á inserción deste anuncio no Boletín Oficial da Provincia, podendo os interesados examinar dito expediente nas oficinas da Secretaría municipal dende as 8.30 ata as 14.30 horas e presentar as alegacións que consideren oportunas. No caso de non presentarse reclamacións no citado prazo, entenderase definitivamente aprobado o devandito acordo Sobrado, a 28 de xaneiro de 2020 O alcalde Luis Lisardo Santos Ares
03/02/2021 | Administración LocalMunicipal
Vimianzo
Anuncio da modificación do enderezo electrónico da sede electrónica municipal

De conformidade co disposto no artigo 45.1. a) da Lei 39/2015 publícase a seguinte Resolución da Alcaldía núm.74/2021, de data 28/01/2021: O Pleno do Concello, o día dezanove de novembro de dous mil once, acordou a creación e delegación da xestión e administración da sede electrónica do Concello de Vimianzo na Deputación Provincial de Coruña, cuxo enderezo electrónico de referencia sería: sede. vimianzo. es. En data quince de maio de dous mil dezaoito cambiouse o dominio da sede electrónica por sede. vimianzo. gal. Visto a disposto no artigo 21.1 s) da Lei 7/1985, reguladora das bases de réxime local, RESOLVO: Primeiro: Modificar o enderezo electrónico de referencia da sede electrónica do concello de Vimianzo cuxo dominio é: sede. vimianzo. gal, dende o quince de maio de dous mil dezaoito, con efectos dende esa data. Segundo: Dar traslado da presente resolución á Deputación Provincial a efectos de expedir o certificado da Sede Electrónica do Concello de Vimianzo co novo enderezo electrónico de referencia. Terceiro: Publicar esta resolución no Boletín oficial da Provincia de A Coruña. Igualmente publicarase na sede electrónica do Concello de Vimianzo a efectos de xeral coñecemento de acordo co artigo 45.1. a) da Lei 39/2015. Cuarto: Dar conta ao Pleno do Concello na vindeira sesión ordinaria que celebre. Así o manda e asina a Sra. Alcaldesa en Vimianzo, do que eu, secretario, dou fe. A Alcaldesa O Secretario Mónica Rodríguez Ordóñez Francisco Javier Novoa Juíz (documento asinado electrónicamente)” O que se fai público para xeral coñecemento, Vimianzo, 29 de xaneiro de 2021 A alcaldesa, Mónica Rodríguez Ordóñez (documento asinado electrónicamente)
03/02/2021 | Administración LocalMunicipal
Pontedeume
Aprobación definitiva do límite de gasto non financiero, do orzamento municipal e do cadro de persoal do Concello de Pontedeume 2021

O Pleno do Concello de Pontedeume, celebrado o 10/12/2020, adoptou o acordo de aprobación do límite de gasto non financeiro, do orzamento municipal e do cadro de persoal do Concello de Pontedeume 2021, cuxo anuncio foi publicado no BOP da Coruña número 215, de 16/12/2020. Concluído o período de información pública e presentada unha alegación non admitida a trámite na sesión plenaria celebrada o 28/01/2021, de conformidade co disposto no artigo 169 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais e o artigo 20 do Real decreto 500/1990, de 20 de abril, mediante o presente, publícase o resumo por capítulos: O cadro de persoal desta Corporación, aprobado xunto co orzamento, é o seguinte: Contra a aprobación definitiva os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Documento asinado dixitalmente polo alcalde, D. Bernardo Fernández Piñeiro en Pontedeume a 29 de xaneiro de 2021
03/02/2021 | Administración LocalMunicipal
A Coruña
Tesourería e Recadación
Anuncio de recadación da taxa por prestación do servizo de recollida e tratamento de lixo e residuos sólidos urbanos, de vivendas, exercicio 2021

PERÍODO VOLUNTARIO Por Resolución do Concelleiro da Área de Economía, Facenda e Réxime Interior, de data 27 de xaneiro de 2021, sinalouse o período de cobramento en voluntaria da Taxa pola prestación do servizo de recollida e tratamento de lixo e residuos sólidos urbanos, de vivendas, correspondente ás cotas trimestrais do exercicio 2021, cuxa recadación lle cómpre á Empresa Municipal de Aguas de La Coruña, S. A. (EMALCSA): 1º Trimestre: dende o 10 de febreiro ata o 30 de abril de 2021 2º Trimestre: dende o 12 de abril ata o 31 de agosto de 2021 3º Trimestre: dende o 5 de xullo ata o 30 de novembro de 2021 4º Trimestre: dende o 5 de outubro de 2021 ata o 1 de marzo de 2022 Lugar de pago: Os obrigados ó pago poderán abonar a taxa en: - Oficinas da Empresa Municipal de Aguas de La Coruña, SA (EMALCSA). - Conta/-s bancaria/-s de EMALCSA nas entidades financeiras ABANCA e Banco Sabadell. - En caixeiros da rede Servicaixa 24 horas. Débito por domiciliacións: O cobramento en voluntaria das liquidacións correctamente domiciliadas farase a través das respectivas Entidades Financeiras domiciliatarias. - O pagamento nas oficinas de EMALCSA poderá facerse en metálico ou mediante tarxeta ou na páxina web www.emalcsa.es - O pagamento a través das entidades financeiras ABANCA e Banco Sabadell poderá facerse empregando calquera das modalidades que estas teñan dispoñibles. - O pago nos caixeiros da rede Servicaixa 24 horas pode realizarse a calquera hora e con tarxetas de calquera entidade. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da Ordenanza Xeral de Recadación Municipal, publicada no BOP nº 250 de 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A non recepción do documento de cobro no domicilio non exonera da obriga do pagamento, nin impide o emprego da vía de constrinximento. A Coruña, 28 de xaneiro de 2021 O Concelleiro da Área de Economía, Facenda e Réxime Interior José Manuel Lage Tuñas
03/02/2021 | Administración LocalMunicipal
Trazo
Exposición pública do padrón das taxas polo servizos de subministración de auga, conservación de contadores, canon da auga, coeficiente de vertedura e saneamento correspondente ao cuarto trimestre de 2020

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 4º trimestre de 2020, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa/ Viaño Pequeno, 14 en horario de 9:00 a 13:30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante a Sra. Alcaldesa, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas os mercores. Transcorrido o período voluntario de pago establecido, ata o 5 de abril de 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Trazo, a vinte e sete de xaneiro de 2021 A Alcaldesa, Josefina Suárez López
03/02/2021 | Administración LocalMunicipal
Vedra
Secretaría-Intervención
Aprobación padrón fiscal SAF 4º trimestre de 2020

A Xunta de Goberno, en sesión ordinaria celebrada o día vinte e un de xaneiro do ano que andamos, aprobou o padrón fiscal pola prestación do servizo de axuda no fogar (dependentes e a través de libre concorrencia), correspondente ao 4º trimestre do 2020. O cal se expón ao público, para a súa notificación colectiva, de acordo co establecido no artigo 102.3 da Lei 58/20003, do 17 de decembro, xeral tributaria, durante o prazo de 15 días dende a súa publicación no BOP e no Taboleiro de Anuncios da Casa do Concello. Contra o acordo de aprobación dos padróns e das liquidacións incorporadas aos mesmos, os interesados poderán interpor recurso de reposición no prazo dun mes, contado dende o día seguinte ao remate da exposición ao público dos padróns, recurso de reposición contencioso-administrativo perante o Xulgado do Contencioso-Administrativo no prazo de dous meses se a resolución do recurso de reposición é expresa e no prazo de seis meses dende a súa interposición, se non o fose. Ademais poderán interpor calquera outro recurso que consideren oportuno. Vedra, 29 de xaneiro de 2021 O Alcalde Asdo. Carlos Martínez Carrillo
24/02/2021 | Administración LocalMunicipal
Zas
Anuncio de aprobación definitiva do establecemento do servizo de tanatorio

Aprobación definitiva do establecemento do servizo de tanatorio no Concello de Zas Por Acordo do Pleno de data 19/02/2021, aprobouse definitivamente o establecemento do servizo público de tanatorio en réxime de libre concorrencia mediante xestión directa (sen órgano diferenciado) de acordo coa Memoria elaborada pola Comisión. o que se fai público para o seu xeral coñecemento e en cumprimento dos artigos do artigo 70.2 da Lei 7/1985, do 2 de abril, reguladora das Bases do Réxime Local. A aprobación definitivo do regulamento do servizo e da Ordenanza reguladora do prezo público publícanse en anuncios independientes. Contra o presente Acordo, que pon fin á vía administrativa, pode interpoñer alternativamente recurso de reposición potestativo ante o Pleno deste Concello, no prazo dun mes, a contar desde o día seguinte o da publicación no BOP, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas; ou ben recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Todo iso sen prexuízo de que poida interpoñer Vd. calquera outro recurso que puidese estimar máis conveniente ao seu dereito. Zas, 19 de febreiro de 2021. O alcalde Manuel Muiño Espasandín
24/02/2021 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Modificación estatutaria “Asociacion Coruñesa de Transportes Discrecionais e Especiais” (ACOTRADES)

En cumprimento do artigo 13º do Real Decreto 416/2015, do 29 de maio, e para os efectos previstos no artigo 7 do dito Decreto, faise público que nesta Xefatura, en data 21/01/2021, recibiuse solicitude de modificacións estatutarias da “ASOCIACION CORUÑESA DE TRANSPORTES DISCRECIONAIS E ESPECIAIS”, tramitándose có número de entrada 15/2021/000006. A modificación estatutaria consiste no seguinte: - Inclusión da defensa dos intereses das empresas de Carga Fraccionada e das Operadores/Axencias de Transporte. - Inclusión da figura de socios colaboradores, provenientes doutros ámbitos territoriais e sectoriais, resultando beneficiarios dos servizos da asociación pero non incluídos na súa estrutura representativa. - Inclusión de novos fins societarios expresos como a tarefa como Axencia de colocación e emprego da asociación, ou a posibilidade de novos servizos a futuro tales como estación de servizo propia, autoescolas, entre outros. - Inclusión dun novo mecanismo para o cesamento de membros da xunta directiva por motivos de inactividade, conflito de intereses, baixa como asociado, entre outros. - Detallamiento das funcións das vocalías, outorgando prioridade a empresas de carga fraccionada e axencias para unha mellor defensa dos seus intereses - Introdución dos ingresos provenientes de entidades colaboradoras nos recursos da asociación, clausula aberta para a consideración de axencias de transporte e entidades de carga fraccionada. Calquera interesado poderá examinar o documento depositado e obter copia deste na sede electrónica (número de dèposito 15000025, accedendo a través do enlace http://emprego.ceei. xunta. gal/asociacións-profesionais sendo posible impugnalo ante a Sala do Social do órgano xudicial competente, conforme ao disposto na Lei 36/2011, do 10 de outubro, reguladora da xurisdicción social (BOE, do 11 de outubro de 2011). A Coruña, 19 de febreiro de 2020 A xefa territorial Judit Fontenla Baró
24/02/2021 | Administración LocalMunicipal
A Coruña
Planeamento e Xestión do Solo
Anuncio de cambio de sistema de actuación no API M48 “O Carón” (Plan Parcial SRAU-Altamira-Zapateira). Expediente 620/2020/40.

A Xunta de Goberno Local, en sesión ordinaria celebrado o día 10 de febreiro de 2021, adoptou, entre outros, o seguinte acordo: “Primeiro.- Aprobar inicialmente o cambio de sistema de actuación da Área de Planeamento Incorporado O Carón API M48 de compensación ao sistema de cooperación. Segundo.- Someter a trámite de exposición pública, durante o prazo dun mes, o acordo de aprobación inicial, mediante a publicación dun anuncio no Boletín Oficial da Provincia, así como a notificación individualizada aos propietarios afectados, de conformidade co disposto no artigo 285.3 do Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do solo de Galicia.” O expediente estará a disposición pública, durante o prazo dun mes, nas dependencias da Área de Urbanismo, Vivenda, Infraestruturas e Mobilidade do Concello da Coruña, sitas na Praza de Indalecio Prieto 1, en horario de 9:00 a 13:00, previa cita que poderá solicitar por escrito no rexistro municipal ou na dirección de correo electrónico gestionsuelo@coruna. es. A Coruña, a 18 de febreiro de 2020 O concelleiro delegado da Área de Urbanismo, Vivenda, Infraestruturas e Mobilidade Juan Manuel Díaz Villoslada
24/02/2021 | Administración LocalMunicipal
Vedra
Secretaría-Intervención
Aprobación definitiva da derrogación de ordenanza fiscal

ANUNCIO Logo da exposición ao público do acordo de derrogación da Ordenanza fiscal reguladora da taxa pola prestación de servizos nos centros prestadores de servizos sociais, sen que se presentase alegación algunha ao respecto, elévase a definitivo o citado acordo. Vedra, 19 de febreiro de 2021. O alcalde Asdo.: Carlos Martínez Carrillo
24/02/2021 | Administración LocalMunicipal
A Coruña
Planeamento e Xestión do Solo
Anuncio de aprobación definitiva do Proxecto de equidistribución polo sistema de concerto do POL-RB9 ¿Estrada do Burgo III¿ (expediente 620/2018/3).

A Xunta de Goberno Local, en sesión ordinaria celebrado o día 10 de febreiro de 2021, adoptou, entre outros, o seguinte acordo: “PRIMEIRO: Aprobar definitivamente o Proxecto de equidistribución tramitado polo sistema de concerto para o desenvolvemento do polígono POL RB9 “Estrada do Burgo III” condicionado a que se realicen os ingresos requiridos. SEGUNDO: Desestimar as alegacións presentadas por Marcelo Jesus Travesedo Sutherland o 20 de outubro de 2020, con base aos informes emitidos o 2 e o 5 de febreiro de 2021, que se aproban e dos que se xuntará unha copia aos interesados coma motivación deste acordo. TERCEIRO: Aceptar a substitución polo seu equivalente en metálico do aproveitamento que corresponde a este Concello coma consecuencia da obriga de cesión do 10%, cuxa valoración ascende á cantidade de 29.007,20 euros. Esta aceptación atópase condicionada a que se materialice o pagamento. CUARTO: Aprobar a liquidación da taxa correspondente á tramitación do Proxecto de equidistribución, que ascende á cantidade de 1.169,63 euros e requirir á entidade o seu ingreso. QUINTO: Requirir a MEPON, S. L. para que ingrese no prazo máximo dun mes o importe de 29.007,20 euros en concepto de substitución do 10% do aproveitamento que corresponde a este Concello. O dito ingreso deberá realizarse no subconcepto de ingreso 397.10.” O que se publica para xeral coñecemento aos efectos previstos no art.220. c do Decreto 143/2016, de 22 de setembro, que aproba o Regulamento da lei do solo de Galicia. Contra o dito acordo, que pon fin á vía administrativa, os interesados poderán interpor recurso potestativo de reposición no prazo dun mes, que empezará a contar desde o día seguinte á publicación deste anuncio. Todo isto de conformidade co artigo 123 da lei 39/2015, de 1 de outubro, do procedemento administrativo común das administracións públicas. Así mesmo, poderán interpor directamente recurso contencioso administrativo ante os xulgados do contencioso administrativo no prazo de dous meses a partir do día seguinte ao que se realice a publicación, de conformidade co artigo 46 da lei 29/1998, de 13 de xullo, da xurisdición contencioso administrativa, sen prexuízo de calquera outro que estimen pertinente. A Coruña, a 18 de febreiro de 2021 O concelleiro delegado da Área de Urbanismo, Vivenda, Infraestruturas e Mobilidade Juan Manuel Díaz Villoslada